techiaith/cofnodycynulliad_en-cy huggingface dataset:
English: This Government's ambitious childcare offer has been available to parents in Ogmore since the end of April this year. In that time, over 300 families have taken up the offer, with more applications coming in every week.
Welsh: Mae cynnig gofal plant uchelgeisiol y Llywodraeth hon wedi bod ar gael i rieni yn Ogwr ers diwedd mis Ebrill eleni. Yn ystod y cyfnod hwnnw, mae dros 300 o deuluoedd wedi manteisio ar y cynnig, gyda mwy o geisiadau'n dod i mewn bob wythnos.
English: It's really great news that the childcare offer is not only on schedule but ahead of schedule, because it allows us to think, now, what might come next in a more joined-up approach to early years provision as well. We've got time to think now. But it is really good news. Could I ask - and I thank the Minister for discussions we've had already - that the officials behind the iteration within Bridgend make sure that they have a good discussion with Bridgend County Borough Council? The reason being that historically they've overprovided the foundation phase to the tune of around 25 to 30 hours per child. Now, this is well ahead, in advance, of many other local authority areas in Wales, but it's before we started on the childcare offer. So, I wonder whether, working with the excellent Minister we have for the childcare offer and her officials, we could make sure that we do engage with Bridgend, not to throw the baby out with the bath water. Sorry - not that there are any babies involved in this at all. But to make sure that the children who are already provided with excellent foundation phase early years education are still provided for, going on, as it morphs into the new scheme.
Welsh: Mae'n newyddion gwirioneddol wych nid yn unig bod y cynnig gofal plant nid yn unig yn cydymffurfio â'r amserlen ond yn rhagori ar hynny, gan ei fod yn caniatáu i ni feddwl, nawr, beth allai ddod nesaf mewn dull mwy cydgysylltiedig o ymdrin â darpariaeth y blynyddoedd cynnar hefyd. Mae gennym ni amser i feddwl nawr. Ond mae'n newyddion da iawn. A gaf i ofyn - a diolchaf i'r Gweinidog am y trafodaethau yr ydym ni wedi eu cael eisoes - bod y swyddogion y tu ôl i'r iteriad ym Mhen-y-bont ar Ogwr yn sicrhau eu bod nhw'n cael trafodaeth dda gyda Chyngor Bwrdeistref Sirol Pen-y-bont ar Ogwr? Y rheswm am hynny yw eu bod nhw, yn hanesyddol, wedi gorddarparu'r cyfnod sylfaen gan oddeutu 25 i 30 awr y plentyn. Nawr, mae hyn ymhell ar y blaen i lawer o ardaloedd awdurdod lleol eraill yng Nghymru, ond mae hyn cyn ein bod ni wedi dechrau ar y cynnig gofal plant. Felly, rwy'n meddwl tybed, gan weithio gyda'r Gweinidog rhagorol sydd gennym ni ar gyfer y cynnig gofal plant a'i swyddogion, a allem ni wneud yn siŵr ein bod ni'n ymgysylltu â Phen-y-bont ar Ogwr, ac nid cadw'r brych a lluchio'r babi. Mae'n ddrwg gen i - nid bod unrhyw fabanod yn rhan o hyn o gwbl. Ond i wneud yn siŵr bod y plant sydd eisoes yn cael addysg y blynyddoedd cynnar ragorol yn y cyfnod sylfaen yn parhau i gael darpariaeth, yn y dyfodol, wrth i hyn esblygu i'r cynllun newydd.
English: I thank the Member for both those points and thank him for reminding us that the roll-out of the childcare offer in Wales is ahead of schedule and now available in all parts of Wales. Thinking of Lynne Neagle's earlier question, 88 per cent of families who take part in the childcare offer report that they have more money left in their pockets for other purposes at the end of every single week. On the other point that Huw Irranca-Davies made about Bridgend-specific issues, he'll be glad to know that Julie Morgan, the Deputy Minister, is meeting Councillor Huw David, the leader of Bridgend council, on 9 July, next week. That meeting is set up to discuss childcare and wider opportunities to work collaboratively on early years work in Bridgend, and I'm sure the matters that the local Member has raised this afternoon will be part of that agenda.
Welsh: Hoffwn ddiolch i'r Aelod am y ddau bwynt yna a diolch iddo am ein hatgoffa bod cyflwyno'r cynnig gofal plant yng Nghymru yn digwydd yn gynharach na'r disgwyl ac ar gael ym mhob rhan o Gymru erbyn hyn. Gan feddwl am gwestiwn cynharach Lynne Neagle, mae 88 y cant o'r teuluoedd sy'n cymryd rhan yn y cynnig gofal plant yn dweud bod ganddyn nhw fwy o arian ar ôl yn eu pocedi at ddibenion eraill ar ddiwedd bob un wythnos. O ran y pwynt arall a wnaeth Huw Irranca-Davies ynghylch materion sy'n benodol i Ben-y-bont ar Ogwr, bydd yn falch o wybod bod Julie Morgan, y Dirprwy Weinidog, yn cyfarfod â'r Cynghorydd Huw David, arweinydd cyngor Pen-y-bont ar Ogwr, ar 9 Gorffennaf, yr wythnos nesaf. Trefnwyd y cyfarfod hwnnw i drafod gofal plant a chyfleoedd ehangach i weithio ar y cyd ar waith y blynyddoedd cynnar ym Mhen-y-bont ar Ogwr, ac rwy'n siŵr y bydd y materion y mae'r Aelod lleol wedi eu codi y prynhawn yma yn rhan o'r agenda honno.
English: The next item is the business statement and announcement. I call the Trefnydd to make the statement - Rebecca Evans.
Welsh: Yr eitem nesaf, felly, yw'r datganiad a chyhoeddiad busnes. Dwi'n galw ar y Trefnydd i wneud ei datganiad - Rebecca Evans.
English: Diolch, Llywydd. There is one change to today's agenda and that is that the statement on the economic action plan and economic development measures has been withdrawn. Draft business for the next three weeks is set out in the business statement and announcement, which can be found amongst the papers available to Members electronically.
Welsh: Diolch, Llywydd. Ceir un newid i'r agenda heddiw, sef bod y datganiad ar y cynllun gweithredu economaidd a'r mesurau datblygu economaidd wedi ei dynnu'n ôl. Mae'r busnes drafft ar gyfer y tair wythnos nesaf wedi ei nodi yn y datganiad a chyhoeddiad busnes, sydd i'w weld ymhlith y papurau sydd ar gael i'r Aelodau yn electronig.
English: I couldn't hear the Trefnydd there. If we can conduct proceedings in a bit more silence, that would help. But I'm assuming she said something quite similar to what was in the business statement this morning, so we'll carry on. I won't ask you to repeat it. Janet Finch-Saunders.
Welsh: Doeddwn i ddim yn gallu clywed y Trefnydd yn y fan yna. Os gallwn ni gynnal ein trafodion mewn ychydig mwy o dawelwch, byddai hynny'n helpu. Ond rwy'n tybio ei bod hi wedi dweud rhywbeth digon tebyg i'r hyn a oedd yn y datganiad busnes y bore yma, felly fe awn ymlaen. Wnaf i ddim gofyn i chi ei ailadrodd. Janet Finch-Saunders.
English: Well, Llywydd, the health Minister has been here to listen to Janet Finch-Saunders's concerns, but perhaps if she puts the detail of those particular concerns in some correspondence to the health Minister, he'll be able to look at it in more depth.
Welsh: Wel, Llywydd, mae'r Gweinidog iechyd wedi bod yma i wrando ar bryderon Janet Finch-Saunders, ond efallai, os bydd hi'n rhoi manylion y pryderon penodol hynny mewn gohebiaeth i'r Gweinidog iechyd, fe fydd yn gallu edrych arnynt yn fwy manwl.
English: Trefnydd, the development of a feasibility study into a Swansea bay and western Valleys metro was something that was agreed between Plaid Cymru and the Welsh Government as part of the 2017 budget. Since that time, with Swansea Council leading on the regional piece of work, we have heard the UK Government announce that it supports the development of a west Wales parkway rail station, on land at Felindre, Swansea. I've been consistent in stating that east-west rail improvements cannot be looked at, however, in isolation, and that the Swansea bay and western Valleys metro, as well as seeing services to Swansea and Neath stations protected, also needs to bring in other routes being brought back into use - the Aman and Swansea valley rail route, for instance - and ensuring quality transport links to the Neath, Dulais and Afan valleys. I believe that the Welsh Government needs to be providing leadership and vision on this issue. And back in February, I asked the Minister for Economy and Transport to bring forward a statement on how he sees the west Wales parkway interlinking with the wider challenge of developing further rail and tram infrastructure within the region, as part of the Swansea bay metro. You stated that the Minister would be prepared to do so, but as of yet no time has been allocated for this. Could I again ask, therefore - nearly five months on - whether time will now be given for a statement on this important issue in this Chamber?
Welsh: Trefnydd, roedd datblygu astudiaeth ddichonoldeb i fetro bae Abertawe a Chymoedd y gorllewin yn rhywbeth y cytunwyd arno rhwng Plaid Cymru a Llywodraeth Cymru fel rhan o gyllideb 2017. Ers hynny, gyda Chyngor Abertawe yn arwain ar y rhan o waith rhanbarthol, yr ydym wedi clywed Llywodraeth y DU yn cyhoeddi ei bod yn cefnogi datblygu gorsaf reilffordd parcffordd yn y gorllewin, ar dir yn Felindre, Abertawe. Fodd bynnag, rwyf wedi bod yn gyson wrth ddweud na ellir edrych ar welliannau i'r rheilffyrdd rhwng y dwyrain a'r gorllewin ar eu pen eu hunain, a bod angen i'r metro ym mae Abertawe a Chymoedd y gorllewin, yn ogystal â gweld gwasanaethau i orsafoedd Abertawe a Chastell-nedd wedi'u diogelu, ail-ddechrau defnyddio llwybrau eraill unwaith eto - llwybr rheilffordd Dyffryn Aman ac Abertawe, er enghraifft - a sicrhau cysylltiadau trafnidiaeth o safon i gymoedd Castell-nedd, Dulais ac Afan. Credaf fod angen i Lywodraeth Cymru ddarparu arweiniad a gweledigaeth ar y mater hwn. Ac yn ôl ym mis Chwefror, gofynnais i'r Gweinidog Economi a Thrafnidiaeth gyflwyno datganiad am y modd y mae'n gweld parcffordd y gorllewin yn cyd-gysylltu â'r her ehangach o ddatblygu rhagor o seilwaith rheilffyrdd a thramiau yn y rhanbarth, fel rhan o fetro bae Abertawe. Dywedasoch y byddai'r Gweinidog yn barod i wneud hynny, ond hyd yma, ni neilltuwyd amser ar gyfer hyn. A gaf i ofyn eto, felly - bron i bum mis yn ddiweddarach - a ellir rhoi amser nawr am ddatganiad ar y mater pwysig hwn yn y Siambr hon?
English: Thank you for raising this issue. And of course, Welsh Government has been very clear that any parkway station cannot be at the expense of Swansea city centre, and I think that that statement was made very clearly by Welsh Government. We do have a debate tomorrow that looks at the future of Transport for Wales, so that might be an opportunity to raise these particular concerns with the transport Minister. But I will ask him to write to you with the latest on this particular issue.
Welsh: Diolch ichi am godi'r mater hwn. Ac wrth gwrs, mae Llywodraeth Cymru wedi bod yn glir iawn na all unrhyw orsaf barcffordd fod ar draul canol dinas Abertawe, a chredaf fod Llywodraeth Cymru wedi gwneud y datganiad hwnnw'n glir iawn. Mae gennym ddadl yfory sy'n edrych ar ddyfodol Trafnidiaeth i Gymru, felly gallai hynny fod yn gyfle i godi'r pryderon penodol hyn gyda'r Gweinidog trafnidiaeth. Ond byddaf yn gofyn iddo ysgrifennu atoch gyda'r wybodaeth ddiweddaraf am y mater penodol hwn.
English: Minister, can I ask for two statements? The first one relates to the announcement with regard to the NHS England long-term plan that some 14 NHS gambling centres are to be set up, part funded by the Gambling Commission. It seems to me this is an area that we should actually be taking action on ourselves, and I wonder if we could get a statement as to what approaches have been made for funding from the Gambling Commission to ensure that the inadequate moneys that are raised, by way of a voluntary levy for the Gambling Commission, are also equally shared throughout the UK, so the resources are also available for us to deal with this matter, as identified within the chief medical officer's report last year. And can I also ask for a statement in respect of the position with the Ford workers in Bridgend - 200 of whom live within my constituency? One constituent wrote to me and said, 'The company has offered me a redundancy package, including a deferred pension to be taken at 55. I am 46.' The point he raises is, because of UK Government changes in the pension age, it means effectively he stands to lose some £50,000 to £60,000. It seems to me this is a gross anomaly in the treatment of Ford workers, and certainly should be a matter that I know the unions will almost certainly be raising, but that we could also raise, in terms of the fairness with which Welsh workers are being treated in this matter.
Welsh: Gweinidog, a gaf fi ofyn am ddau ddatganiad? Mae'r cyntaf yn ymwneud â'r cyhoeddiad ynglŷn â chynllun hirdymor GIG Lloegr fod tua 14 o ganolfannau hapchwarae'r GIG i gael eu sefydlu, wedi'u hariannu'n rhannol gan y Comisiwn Hapchwarae. Ymddengys i mi fod hwn yn faes y dylem fod yn gweithredu arno ein hunain, a tybed a fyddai modd inni gael datganiad ynghylch pa geisiadau a wnaed am gyllid gan y Comisiwn Hapchwarae i sicrhau bod yr arian annigonol a godir, ar ffurf ardoll wirfoddol ar gyfer y Comisiwn Hapchwarae, hefyd yn cael ei rannu'n gyfartal ledled y DU. Byddai'r adnoddau, felly, ar gael i ni hefyd ddelio â'r mater hwn, fel y nodwyd yn adroddiad y prif swyddog meddygol y llynedd. Ac a gaf i ofyn hefyd am ddatganiad ynglŷn â'r sefyllfa o ran gweithwyr Ford ym Mhen-y-bont ar Ogwr - mae 200 ohonyn nhw'n byw yn fy etholaeth i? Ysgrifennodd un etholwr ataf a dweud, 'Mae'r cwmni wedi cynnig pecyn diswyddo imi, gan gynnwys pensiwn gohiriedig i'w gymryd pan fyddaf yn 55. Rwyf yn 46 oed.' Y pwynt y mae'n ei godi yw, o ganlyniad i newidiadau Llywodraeth y DU yn yr oedran pensiwn, mae'n golygu i bob pwrpas y bydd yn colli oddeutu £50,000 i £60,000. Ymddengys i mi fod hyn yn anghysonder difrifol yn y modd y caiff gweithwyr Ford eu trin, a gwn yn sicr ei fod yn fater y bydd yr undebau'n debygol o'i godi, ond fe allem ni ei godi hefyd, o ran pa mor deg y mae gweithwyr Cymru'n cael eu trin yn y mater hwn.
English: Minister, please, could I ask for a statement from the Deputy Minister and Chief Whip on transgender hate crimes in Wales? Figures obtained by the BBC from police forces in Wales show that the number of recorded transgender hate crimes has more than doubled in the last two years. While some of this increase may be put down to past under-reporting and more people now being willing to come forward to report their experiences, these figures clearly show that abuse or violence directed at people on the basis of transgender is on the rise. Please, could we have a statement from the Deputy Minister on what more can be done to protect transgender people and to increase awareness and understanding of transgender issues in the wider community in Wales? Thank you.
Welsh: Gweinidog, a gaf i ofyn am ddatganiad gan y Dirprwy Weinidog a'r Prif Chwip ar droseddau casineb trawsryweddol yng Nghymru? Mae ffigurau a gafwyd gan y BBC o heddluoedd yng Nghymru yn dangos bod nifer y troseddau casineb trawsryweddol a gofnodwyd wedi mwy na dyblu yn ystod y ddwy flynedd ddiwethaf. Mae'n bosib bod rhywfaint o'r cynnydd hwn o ganlyniad i dangofnodi yn y gorffennol a bod mwy o bobl bellach yn barod i ddod ymlaen i roi gwybod am eu profiadau, mae'r ffigurau hyn yn dangos yn glir bod camdriniaeth neu drais a gyfeirir at bobl ar sail trawsrywedd ar gynnydd. A gawn ni ddatganiad gan y Dirprwy Weinidog ynghylch beth yn rhagor y gellir ei wneud i amddiffyn pobl drawsryweddol ac i gynyddu ymwybyddiaeth a dealltwriaeth o faterion trawsryweddol yn y gymuned ehangach yng Nghymru, os gwelwch yn dda? Diolch.
English: I'm very grateful for this point being raised in the Chamber. Hate crime in all its manifestations is clearly of deep concern to us. And it is very concerning that the number of people coming forward as victims of transgender hate crime has increased. If it's the case that people feel more comfortable coming forward, then that in itself is a positive thing, but nonetheless any hate crime of this sort is clearly something that we have to work across party to tackle, but I will be sure that the Deputy Minister and Chief Whip provides the latest update on what the Welsh Government is doing in this particular area. FootnoteLink
Welsh: Rwy'n ddiolchgar iawn fod y pwynt hwn wedi cael ei godi yn y Siambr. Mae'n amlwg fod troseddau casineb yn ei holl ffurfiau yn peri pryder mawr i ni. Ac mae'n destun pryder mawr bod nifer y bobl sy'n cyflwyno'u hunain fel dioddefwyr troseddau casineb trawsryweddol wedi cynyddu. Os yw'n wir bod pobl yn teimlo'n fwy cyfforddus i fod yn agored am hyn, mae hynny ynddo'i hun yn beth cadarnhaol, ond er hynny mae unrhyw drosedd casineb o'r math hwn yn amlwg yn rhywbeth y mae'n rhaid inni weithio'n drawsbleidiol i fynd i'r afael ag ef, ond fe wnaf yn siŵr fod y Dirprwy Weinidog a'r Prif Chwip yn rhoi'r wybodaeth ddiweddaraf am yr hyn y mae Llywodraeth Cymru yn ei wneud yn y maes penodol hwn. FootnoteLink
English: Thank you for raising the issue and for giving me the opportunity to also share your admiration for the work that the volunteers do in Swansea, day in, day out, to support people who are rough sleepers. The Minister for Housing and Local Government has recently set up her new taskforce to explore support for homeless people, but particularly those on the very sharp end of homelessness, and it of course is being led by the head of Crisis, which I'm sure you would welcome, and she will ask the task group to look specifically at this. But the Welsh Government have been very clear in our opposition to the Vagrancy Act, which is completely outdated. It's completely inappropriate to criminalise people for what is often a case of finding themselves in situations that we can't even imagine having to deal with ourselves. So, I know that the Minister is also liaising very closely with the police and crime commissioners to ensure that they deal appropriately and in a trauma-informed way with people who find themselves in the situation of rough sleeping.
Welsh: Diolch ichi am godi'r mater ac am roi'r cyfle imi hefyd i rannu eich edmygedd o'r gwaith y mae'r gwirfoddolwyr yn ei wneud yn Abertawe, ddydd ar ôl dydd, i gefnogi pobl sy'n cysgu allan. Yn ddiweddar, sefydlodd y Gweinidog Tai a Llywodraeth Leol ei thasglu newydd i archwilio'r cymorth i bobl ddigartref, yn enwedig y rhai sy'n dioddef fwyaf gyda digartrefedd, ac wrth gwrs fe'i harweinir gan bennaeth Crisis. Rwy'n siŵr y byddech yn croesawu hynny, a byddaf yn gofyn i'r grŵp gorchwyl edrych yn benodol ar hyn. Ond mae Llywodraeth Cymru wedi bod yn glir iawn yn ein gwrthwynebiad i'r Ddeddf Crwydradaeth, sydd yn gwbl hen ffasiwn. Mae'n gwbl amhriodol i droi pobl yn droseddwyr am yr hyn sy'n aml yn fater o gael eu hunain mewn sefyllfaoedd na allwn ni hyd yn oed ddychmygu gorfod delio â hwy. Felly, gwn fod y Gweinidog hefyd yn cydweithio'n agos iawn â chomisiynwyr yr heddlu a throseddu i sicrhau eu bod yn ymdrin yn briodol ac mewn ffordd sy'n seiliedig ar drawma â phobl sy'n eu cael eu hunain mewn sefyllfa o gysgu allan.
English: Well, the health Minister has obviously been here to hear your request, and I've certainly read the report to which you refer. I know the health Minister will also have done so. We were disappointed to read it, and we would expect of course that all patients who access care in an assessment unit to be treated in a timely way in order to optimise their experience and outcomes. But it should be noted, I think, that, also in the report, the majority of patients questioned did praise staff for being kind and sensitive, and I think it's important that we recognise the good work of staff, too. We've allocated funding recently to Cardiff and the Vale health board specifically to support improvement in experience and delivery at the front door, and this includes an extension of the successful emergency department well-being and home safe service, and to enable the health board to become an early adopter of the national quality and delivery framework for emergency departments project. Both of those projects seek to improve the experience and outcomes for people accessing emergency care services. We know that HIW has now accepted the health board's plan for improvement and will obviously be monitoring the progress closely.
Welsh: Wel, mae'n amlwg bod y Gweinidog iechyd wedi bod yma i glywed eich cais, ac rwyf yn sicr wedi darllen yr adroddiad y cyfeiriwch ato. Gwn y bydd y Gweinidog iechyd wedi gwneud hynny hefyd. Roeddem yn siomedig i'w ddarllen, a byddem yn disgwyl wrth gwrs bod pob claf sy'n cael gofal mewn uned asesu yn cael ei drin mewn modd amserol er mwyn gwneud y gorau o'u profiad a'u canlyniadau. Ond dylid nodi hefyd, yn yr adroddiad, fod mwyafrif y cleifion a holwyd wedi canmol y staff am fod yn garedig ac yn sensitif, ac rwy'n credu ei bod yn bwysig ein bod ni'n cydnabod gwaith da'r staff hefyd. Rydym wedi dyrannu arian yn ddiweddar i fwrdd iechyd Caerdydd a'r Fro yn benodol i gefnogi gwelliannau o ran profiad a'r ddarpariaeth gyntaf, ac mae hyn yn cynnwys estyniad i'r gwasanaeth lles yn yr adran frys a gwasanaeth diogel yn y cartref llwyddiannus, ac i alluogi'r bwrdd iechyd i fod yn fabwysiadydd cynnar o'r fframwaith ansawdd a chyflawni cenedlaethol ar gyfer y prosiect adrannau achosion brys. Mae'r ddau brosiect hyn yn ceisio gwella'r profiad a'r canlyniadau i bobl sy'n defnyddio gwasanaethau gofal brys. Gwyddom fod AGIC bellach wedi derbyn cynllun gwella'r bwrdd iechyd ac mae'n amlwg y bydd yn monitro'r cynnydd yn ofalus.
English: I've asked on about three or four occasions now for an update on the eating disorders framework. I'm glad the health Minister is here, because I had the cross-party group on eating disorders last week, and some of the sufferers even said they felt that they saw no point in taking part in the consultation process because it's been eight months now waiting for an idea as to what is going to happen. Everybody took part in that consultation in good faith, wanting to help change the eating disorders situation here in Wales, so I'm urging the health Minister to bring a statement forward so that we can look at the framework anew and see how services will be improved with that regeneration of a framework. At the end of the day, we have improved services here, but we have some place to go, and those on the cross-party group, from sufferers to carers to charities, want to hear that there's action on the table now.
Welsh: Rwyf wedi gofyn ar dri neu bedwar achlysur erbyn hyn am ddiweddariad ar y fframwaith anhwylderau bwyta. Rwy'n falch bod y Gweinidog iechyd yma, oherwydd cynhaliwyd y grŵp trawsbleidiol ar anhwylderau bwyta'r wythnos diwethaf, a dywedodd rhai o'r dioddefwyr eu bod yn teimlo nad oedden nhw'n gweld unrhyw ddiben mewn cymryd rhan yn y broses ymgynghori gan eu bod wedi bod yn aros am wyth mis bellach am syniad o'r hyn sy'n mynd i ddigwydd. Cymerodd pawb ran yn yr ymgynghoriad hwnnw gyda phob ewyllys da am eu bod eisiau helpu i newid y sefyllfa o ran anhwylderau bwyta yma yng Nghymru. Felly, rwyf yn annog y Gweinidog iechyd i gyflwyno datganiad fel y gallwn edrych ar y fframwaith o'r newydd a gweld sut y caiff gwasanaethau eu gwella gydag adfywiad o'r fframwaith. Yn y pen draw, rydym wedi gwella gwasanaethau yma, ond mae lle i wella eto, ac mae'r rhai ar y grŵp trawsbleidiol, yn ddioddefwyr, yn ofalwyr ac elusennau, am glywed bod gweithredu ar y gweill yn awr.
English: Thank you for raising this issue. The health Minister, I know, is due to discuss this issue with officials this week. I understand it is a large report and a great deal of evidence has gone into it, and it obviously requires thorough consideration, but as soon as the health Minister's had advice, which I understand will be in the coming weeks, then he will provide the update that you're seeking.
Welsh: Diolch ichi am godi'r mater hwn. Mae'r Gweinidog iechyd, mi wn, i fod i drafod y mater hwn gyda swyddogion yr wythnos hon. Rwy'n deall ei fod yn adroddiad mawr ac mae llawer o dystiolaeth wedi ei gynnwys ynddo, ac mae'n amlwg bod angen ei ystyried yn drylwyr, ond cyn gynted ag y bydd y Gweinidog iechyd wedi derbyn cyngor, a deallaf y bydd hynny'n ystod yr wythnosau nesaf, bydd yn rhoi'r wybodaeth ddiweddaraf ichi.